8 สถานที่ในไทยที่ว่ากันว่าเฮี้ยนที่สุด

ในช่วงนี้ก็เป็นช่วงนับถ้อยหลังที่จะถึงวันฮาโลวีนกันแล้ว ก็ยังไม่พ้นกับเรื่องผี ๆ ซะทีเดียว หากเราพูดถึงสถานที่ที่ว่าเฮี้ยนสุด ๆ ในประเทศไทยแล้ว สถานที่เฮี้ยนในประเทศไทยของเรา ก็ไม่เป็นสองรองใครเลยทีเดียว และในบทความวันนี้เราจะขอนำเสนอ 8 สถานที่ในประเทศไทย ที่เชื่อกันว่าเฮี้ยนสุดๆ เผื่อใครที่อยากลองประสบการณ์ความหวาดเสียวใหม่ ๆ จะได้ ไปลองดูกัน แต่ก็อย่าลืมโดยเด็ดขาดว่า ของแบบนี้หากใครไม่เชื่อ ก็ห้ามลบหลู่โดยเด็ดขาด

1. บ้านผมผี

บ้านหลังนี้ตั้งอยู่ในจังหวัดกาญจนบุรี ซึ่งมีเรื่องราวอยู่ว่า หญิงที่เป็นเจ้าของบ้านได้ตัดสินใจบวช เพราะหลังจากที่คนในบ้านเสียชีวิตลงอย่างทีละคน บ้างก็ไม่มีสาเหตุ ดังนั้นเธอจึงออกบวช และภายหลังทราบมาว่า เธอได้หายไปอย่างไร้ร่องรอย และเชื่อกันว่าเธอได้เสียชีวิตลงแล้ว และบ้านหลังนี้ก็ถูกปล่อยให้รกร้างไปตามกาลเวลา มีผู้ที่เคยเข้าไปในบ้านหลังนั้น แล้วพบว่าบ้านหลังนี้เต็มไปด้วยเส้นผม และในบางครั้งผู้คนก็ยังได้ยินเสียงคนคุยกันจากในบ้านในยามค่ำคืน

2. สุสานไร้ญาติ ในจังหวัดชลบุรี

สุสานไร้ญาติแห่งนี้ เชื่อกันว่าเป็นสุสานที่เฮี้ยนมาก ๆ เลยทีเดียว เพราะด้วยการที่เป็นสถานที่ที่ฝังศพของศพไร้ญาติ จึงทำให้ มีวิญญาณที่มาขอส่วนบุญมากมาย ว่ากันว่าหากใครมาแถวนี้ดึก ๆ มักจะเจอดีกันทุกราย

3. บ้านผีมอญ ในจังหวัดกาญจนบุรี

ด้วยการที่เจ้าของบ้านทั้งสอง ที่เป็นสามีภรรยากัน เป็นผู้ที่หวงของเป็นอย่างมาก แม้จะเป็นผลไม้ในสวน หรืออะไรก็ตามที่เป็นของเขา คุณอย่าได้คิดไปแตะ พอทั้งสองเสียชีวิตลงไป บ้านหลังนี้ก็ถูกทิ้งร้าง และว่ากันว่ามีคนมาเก็บผลไม้ในสวนของแก แกก็ตามไปจนคนที่เอาผลไม้ไป นำมาคืนให้ถึงที่ และยังตอกย้ำความเฮี้ยนด้วยศพชาวกะเหรี่ยงอีก 8 ศพ ที่ถูกวิสามัญฯ แล้วเสียชีวิตภายในหลังบ้านหลังนี้